Neljapäeval kell 18 algab õlletelgis tudengiorganisatsiooni IAESTE  korraldatud võistlus õllekabes. Õllekabet mängitakse õlletopsidega, kui nupp maha läheb, joob võitja selle ära. Osalemisel piiranguid pole, mängida saavad kaheksa poiste- ja neli tüdrukutepaari. Tüdrukuid on palju raskem mängima saada, ütles kabeturniiri korraldaja Kati Helmja. Võistlusele saab registreeruda tund enne mängu algust, Helmja kinnitusel saavad võistkonnad igal aastal paari minutiga täis.